ΕΙΔΟΠΟΙΗΣΗ
Είναι κύκλος.
ΕΛΕΓΧΟΣ ΑΠΟΣΤΟΛΗΣ JSC 5:34 Π.Μ.
Ο Παναμάς κάνει κάτι, ο Ρίγκαν κάτι άλλο, οι Σοβιετικοί κάτι άλλο.
Ο Ρίγκαν πρέπει να απαντήσει
για να δείξει στον κόσμο ότι εμμένει στις θέσεις του.
Ειλικρινά, πλέον αδιαφορώ για όλο αυτό.
ΘΕΡΜΟΚΡΑΣΙΑ ΚΑΜΠΙΝΑΣ
ΤΖΕΪΜΣΤΑΟΥΝ ΠΙΕΣΗ ΜΟΝΑΔΑΣ
Διοικήτρια πτήσης.
Συμβάν αποσυμπίεσης στην Τζέιμσταουν.
Κάποιο λάθος θα έγινε. Κάλεσε τον Ρόσι.
Τζέιμσταουν, απάντησε.
Τζέιμσταουν, με ακούς;
Τι συμβαίνει;
Πρόβλημα πίεσης στην Τζέιμσταουν.
Τζέιμσταουν, έχουμε ενδείξεις συμβάντος αποσυμπίεσης.
Η πίεση στις Επιχειρήσεις είναι μικρότερη από ένα PSI. Με λαμβάνεις;
-Τζέιμσταουν, με... -Εδώ Τζέιμσταουν.
Είχαμε κάποια θέματα με τους αισθητήρες μας.
Νομίζω ότι τέθηκε υπό έλεγχο.
Η πίεση της μονάδας επιστρέφει στο κανονικό.
Ελαττωματικός αισθητήρας.
Ελήφθη. Ευχαριστώ για τη διευκρίνιση.
Εντάξει. Κανένα πρόβλημα, Χιούστον.
Ωραία.
Δεν ξέρουν τι έχει συμβεί.
Κλειδωμένη.
Άσε τον διάδρομο αποσυμπιεσμένο για πλευρική προστασία.
Θέλουμε να αφήσουν ελεύθερο τον Ρόλαν Μπαράνοφ. Πού είναι;
Όπως είπα, δεν ξέρω.
Όπως είπα, αν μας βοηθήσεις...
Θα το έκανα, αλλά δεν ξέρω.
-Θα μας βοηθήσεις. -Περίμενε.
Απλώς προσπαθώ να...
Περίμενε...
ΓΚΡΙ
ΣΙ ΝΤΡΑΓΚΟΝ 17 / ΠΑΘΦΑΪΝΤΕΡ OV-201 ΚΑΘ' ΟΔΟΝ ΓΙΑ ΤΗ ΣΕΛΗΝΗ
Αρχηγέ;
Ναι;
Σειρά σας να κοιμηθείτε.
Όχι. Καλά είμαι.
Δεν έχετε κοιμηθεί μετά την TLI.
Πόσο απέχουμε από τη γραμμή αποκλεισμού;
Δύο ώρες και 15 λεπτά.
Πού είναι το Μπουράν;
Ήδη σε χαμηλή σεληνιακή τροχιά. Έτοιμο να μας αναχαιτίσει όταν περάσουμε.
Δώσε μου τρέχουσες τιμές LOIT και διαφοράς ταχύτητας.
Είστε καλά, κύριε;
Όχι αν συνεχίσεις να με κοιτάς έτσι.
Στη δουλειά σου, κύριε Πισκότι.
Μάλιστα, κύριε.
Τι νέα έχουμε από το Απόλλων-Σογιούζ;
Οι Σοβιετικοί ζητούν πιο πολύ χρόνο μέχρι την πρόσδεση. Ξανά.
Δεν θα συνεχίσουμε επ' αόριστον σε τροχιά μέχρι να δουν τι θέλουν.
Τι τους καθυστερεί αυτήν τη φορά;
Δεν δόθηκε επίσημος λόγος.
Ο Σεργκέι είπε ότι χρειάζονται χρόνο πριν από την πρόσδεση. Μόνο αυτό.
Αυτό μας λένε εδώ και πέντε ώρες.
Το ξέρω.
Αλλά... Ακόμα πιστεύω ότι μπορεί να πετύχει.
Γιατί δεν παραδέχονται ότι έχει σχέση με τον αποκλεισμό της Σελήνης;
Θα γλιτώσουμε χρόνο.
Τι μάθαμε; Περάσαμε τη γραμμή αποκλεισμού; Το Μπουράν...
Δεν μπορώ να μπω σε λεπτομέρειες. Είναι απόρρητη επιχείρηση.
Πώς θα πάρουμε εμπεριστατωμένες αποφάσεις
χωρίς να ξέρουμε τι συμβαίνει εκεί μέσα;
Το ξέρω...
Λυπάμαι. Μακάρι να μπορούσα, αλλά...
Όλο καινούριες φιλίες είσαι, Ουίλσον.
Μιας και το αναφέραμε, θα πεις τα κακά νέα στο Απόλλων, Μπιλ;
Απόλλων, άκυρη η καύση για ομοεπίπεδη συνάντηση.
Το Σταρ Σίτι ακόμα το καθυστερεί.
Θα σας ενημερώσουμε μόλις μάθουμε κάτι,
αλλά θα κάνετε άλλη μία περιστροφή.
-Λυπάμαι, παιδιά. -Ελήφθη, Χιούστον.
Να πάρει.
Πολλή αναμονή, έτσι;
Άλλο ένα ταξίδι γύρω από τον κόσμο.
Είναι πλήρης η αποσυμπίεση εκεί έξω.
Τι διάολο συμβαίνει;
Ίσως να χτύπησε τη βάση μετεωρίτης.
Ίσως, αλλά δεν απαντούν στις επικοινωνίες. Λες κι εξαφανίστηκαν όλοι.
Όχι όλοι.
Προσπάθησε να τραβήξεις την προσοχή τους...
Πέσε κάτω.
Να πάρει, Γκόρντο, τι σκατά γίνεται;
Δεν ξέρω.
Βάση Τζέιμσταουν, σας μιλά ο διοικητής σας.
Κρατούμαι από τους Σοβιετικούς.
Δεν μου κάνουν κακό.
Προτείνουν μια ανταλλαγή, εμένα για τον κοσμοναύτη Ρόλαν Μπάρανοφ.
Μην το κάνεις. Μην το...
Πρέπει να κάνουμε ό,τι λένε.
Όχι. Σε καμία περίπτωση.
Τουλάχιστον, να το συζητήσουμε;
Όχι. Δεν έχουμε να συζητήσουμε κάτι.
Ο πρόεδρος τού έδωσε άσυλο και δεν θα τον παραδώσουμε.
Σοβαρά;
Θα σκοτώσουν τον Ρόσι. Είναι πιο πολλοί. Δύο πεζοναύτες δεν είναι καν εδώ.
Ακόμα φυλάνε εκείνο το ηλίθιο ορυχείο.
Νομίζεις ότι μπορούμε να τους πιστέψουμε;
Αν τον δώσουμε, θα σκοτώσουν ούτως ή άλλως τον Ρόσι.
Δεν θα φύγουν αν δεν με πάρουν.
Θα τους κάνουμε να φύγουν.
ΕΠΕΝΔΥΣΕΙΣ ΚΛΙΒΕΛΑΝΤ
Πολύ εντυπωσιακό μέρος.
Δεν είναι κι άσχημα, έτσι;
Δεν συγκρίνεται με τη θέα της Τρέις και του Εντ κάθε πρωί, αλλά...
Για εμάς τους γήινους, είναι κάτι.
-Καλημέρα, κε Κλίβελαντ. -Καλημέρα.
Να σου πω, εσύ...
Ανησυχείς για τον Εντ όταν είναι εκεί πάνω;
Φυσικά.
Ξέρεις, προσπαθώ να μην το σκέφτομαι.
Θα βρει τρόπους να τα καταφέρει.
Η μαριχουάνα βοηθά πολύ.
Είμαι βέβαιος.
Δεν χρειάζεται να ανησυχείς. Η Τρέισι είναι όσο δυνατή χρειάζεται.
Ναι.
Πες μου. Ποιο είναι το επόμενο βήμα για την Κάρεν Μπάλντουιν;
Σε λίγο θα έχεις πολύ χρήμα.
Δεν είμαι και πολύ σίγουρη.
Από δω είμαστε.
Εντάξει.
Αν έχεις αμφιβολίες, μπορούμε να σταματήσουμε.
Δεν θέλω να νιώθεις άβολα.
Όχι.
Όλα καλά. Είμαι έτοιμη.
Από δω, λοιπόν.
Πλησιάζουμε σημείο εισόδου σε σεληνιακή τροχιά.
Ελήφθη, Παθφάιντερ.
Σε λίγο περνάμε το σημείο αποκλεισμού.
Μπαίνουμε σε τροχιά σε πέντε, τέσσερα,
τρία, δύο, ένα.
Παθφάιντερ, εδώ Χιούστον. Είστε σε σεληνιακή τροχιά.
Βλέπεις το Μπουράν;
Όχι. Δεν εμφανίζονται στο ραντάρ μας.
Πού διάολο είναι;
Δεν έχουμε επαφή με το Μπουράν.
Παθφάιντερ, περίμενε για ενημέρωση από Γκόνταρντ.
Χιούστον, βλέπουμε κάπου το Μπουράν;
Το Μπουράν είναι στην άλλη πλευρά της Σελήνης.
Θα εντοπίσουμε την τροχιά μόλις εμφανιστεί.
-Μπλόφαραν. -Δεν το ξέρεις.
Έχουμε άλλες δύο ώρες
για να παραδώσουμε το φορτίο του Σι Ντράγκον στη Σελήνη.
Έλα τώρα.
Το ζόρικο πυρηνοκίνητο μαχητικό μας τρόμαξε τους Ρώσους.
Εντάξει. Η Σάλι έχει δίκιο. Ας παραμείνουμε σε εγρήγορση.
ΓΙΟΥΡΙ ΑΝΤΡΟΠΟΦ
Μην περάσετε τον αποκλεισμό.
Γιούρι, γίνεσαι παράλογος.
Ήμασταν σαφείς, Ρόναλντ. Το Σι Ντράγκον δεν θα μπει σε τροχιά.
Λοιπόν, κι εμείς ήμασταν σαφείς. Οι ΗΠΑ δεν αναγνωρίζουν τον αποκλεισμό.
Δεν είναι αποκλεισμός.
Είναι καραντίνα προστασίας από επιθετικά όπλα.
Το Σι Ντράγκον δεν έχει όπλα, Γιούρι.
Και κάτι τέτοιες προκλητικές ενέργειες οδηγούν...
Πρώτες οι ΗΠΑ έριξαν με όπλο στη Σελήνη.
Αυτές σκότωσαν πρώτες κάποιον στη Σελήνη.
Αν οι ΗΠΑ χτυπήσουν το Μπουράν,
δεν θα έχουμε άλλη επιλογή από το να απαντήσουμε αποφασιστικά.
Ο Σοβιετικός Βόρειος Στόλος ανοικτά του Παναμά
έχει 30 στόχους στον νότο των ΗΠΑ.
Αν καταστραφεί το Μπουράν, θα αναγκαστούμε να ανταποδώσουμε.
Ξέρεις ότι οι πύραυλοί μας στη Δυτική Ευρώπη...
Η θέση μας είναι σαφής.
Στον Ατλαντικό, είχαμε κι άλλες ενδείξεις κλιμάκωσης,
καθώς ο Ρωσικός Βόρειος Στόλος έλαβε επιθετικές θέσεις
ανοικτά των ακτών της Κεντρικής Αμερικής.
Στον Κόλπο του Μεξικού, αναπτύχθηκαν αμερικανικά αεροπλανοφόρα,
καθώς οι πολίτες συγκεντρώνουν προμήθειες
αναμένοντας μια ολοκληρωτική σύγκρουση,
προκαλώντας ελλείψεις σε όλα, από εμφιαλωμένο νερό μέχρι χαρτί υγείας.
ΜΟΣΧΑ, ΕΣΣΔ ΑΣΦΑΛΗΣ ΓΡΑΜΜΗ
Φοβάμαι ότι πρέπει να καθυστερήσουμε την πρόσδεση.
Γιατί;
Μπορώ να πω μόνο ότι χρειαζόμαστε πιο πολύ χρόνο. Άκουσέ με.
Δεν μου αρκεί αυτό, Σεργκέι.
Κάθε φορά που είναι να προσδεθούμε, λες να καθυστερήσουμε κι άλλο.
Ξέρουμε κι οι δύο περί τίνος πρόκειται.
Λυπάμαι, Μάργκο.
Μπορώ να σου δώσω το διάνυσμα κατάστασης για την επόμενη ευκαιρία πρόσδεσης.
Εντάξει. Πες μου.
Μηδέν, επτά, οκτώ, πέντε, τρία,
δύο, τρία, έξι,
πέντε, οκτώ, επτά, δύο.
Ευχαριστώ, Μάργκο.
Ψέματα λέει.
Αν είναι μάταιο, θέλω να τους φέρω πίσω.
Κάθε περιστροφή αυξάνει τις πιθανότητες να πάει κάτι στραβά.
Λυπάμαι που το λέω, αλλά έχει δίκιο. Μια χειραψία θέλει δύο άτομα.
Έλεν, έχουμε περάσει πολλά για να τα παρατήσουμε τώρα.
Μέχρι πριν από έναν μήνα, το θεωρούσες χάσιμο χρόνου.
Ναι, πριν από έναν μήνα, δεν ήμασταν στα πρόθυρα πολέμου.
Αυτό εννοούσε ο Τομ. Απλώς...
Απλώς δώσε μου άλλη μία περιστροφή.
Ενενήντα λεπτά. Και μετά επιστρέφουν.
Πέντε λεπτά για ομοεπίπεδη καύση και εκκίνηση πρόσδεσης, Απόλλων.
Ελήφθη, Χιούστον.
Στράουσερ, πες τους ότι δεν θα προσδεθούν.
Οι Ρώσοι πάλι το καθυστερούν.
Άλλη μία περιστροφή. Μετά, το ακυρώνουμε.
Έτσι απλά; Όχι, όλοι δούλεψαν σκληρά.
Δεν μπορείς να λες τέλος.
Μπιλ, ποια είναι αυτή; Γιατί μου μιλάει;
Ζητάει συγγνώμη.
-Όχι, δεν ζητάω. -Ναι, ζητάς.
Τη συμπαθώ.
Απόλλων, έχουμε κάποια νέα.
Δυστυχώς, θα χρειαστεί να κάνετε άλλη μία περιστροφή.
Η πρόσδεση με το Σογιούζ θα καθυστερήσει ξανά.
Δεν ήρθαμε μέχρι εδώ για να χαιρετηθούμε από το παράθυρο.
Σε καταλαβαίνω, Απόλλων.
Κλείνω την επικοινωνία.
Ελήφθη.
Κάλεσε το Σογιούζ.
Σογιούζ, Απόλλων. Με ακούτε; Σογιούζ, Απόλλων.
Σογιούζ, σας ακούμε.
Τι κάνετε εκεί πέρα;
Ο σύντροφος Όρλοφ παλεύει να προσαρμοστεί στο διάστημα.
-Ακόμα ξερνάει τα άντερά του, έτσι; -Ναι.
Δεν είναι αστείο.
Αρχίζω να υποψιάζομαι ότι δεν πρόκειται να γίνει η χειραψία.
Ναι, κι εγώ το υποψιάζομαι.
Μάλλον ήταν ανόητο εξαρχής που πιστέψαμε ότι θα γινόταν.
Τουλάχιστον, έχουμε ωραία θέα.
-Ναι; -Σεργκέι;
Λυπάμαι για την εκτροπή.
Δεν μπορούσα να μιλήσω μέσω άλλων καναλιών.
Καταλαβαίνω, αλλά ρισκάρω πολλά τώρα παλεύοντας για την πρόσδεση,
κι εσύ με αφήνεις ξεκρέμαστη κάθε φορά.
Μίλα μου ξεκάθαρα, Σεργκέι...
Λυπάμαι, Μάργκο. Κάνω ό,τι καλύτερο μπορώ.
Λοιπόν, δεν είναι αρκετό.
Πες μου τι συμβαίνει. Δεν μπορώ να το κάνω μόνη μου.
Έχουμε θέματα με τα αεροηλεκτρονικά.
Αεροηλεκτρονικά;
Μου λες ότι είναι τεχνικό πρόβλημα;
Ναι.
Δεν σε πιστεύω. Γιατί δεν το έλεγες νωρίτερα;
Αν παραδεχόμουν στις ΗΠΑ τη δυσλειτουργία του Σογιούζ,
ο Αντρόποφ θα ακύρωνε την πρόσδεση. Το ξέρω.
-Σε παρακαλώ, Μάργκο. -Βάλτε 50 σεντς...
Πρέπει να μου δώσεις χρόνο.
Κοντεύουμε να το λύσουμε. Εμπιστεύσου με.
Σε εμπιστεύτηκα ξανά και στείλατε ένα οπλισμένο Μπουράν στη Σελήνη.
Και το Παθφάιντερ είναι οπλισμένο, έτσι;
Δεν είναι αυτό το θέμα, Σεργκέι. Εκμεταλλεύτηκες...
Όχι, Μάργκο. Είμαι σαν εσένα. Απέξω. Προσπαθώ να κάνω ό,τι καλύτερο μπορώ.
Μία περιστροφή, μόνο αυτό υπόσχομαι.
Μάργκο...
Καλημέρα, κυρία Μάντισον.
NASA ΔΙΑΣΤΗΜΙΚΟ ΚΕΝΤΡΟ ΤΖΟΝΣΟΝ
Οι ΗΠΑ και η ΕΣΣΔ
ανέβαλαν την αναμενόμενη χειραψία για άλλη μια φορά.
Δεν ξέρουμε πότε...
Μαθαίνω από πηγές στο Πεντάγωνο
πως το αδιέξοδο στη διώρυγα συνδέεται με το Σι Ντράγκον...
Δεν λένε για την Τζέιμσταουν.
Λένε μόνο για το Απόλλων-Σογιούζ ή για τον αποκλεισμό.
-Είδες το CBS; -Τα τσέκαρα όλα.
Όταν ήμουν ξανά εδώ...
είχαμε μόνο έξι ταινίες με τον Μπομπ Νιούαρτ για παρέα.
Μπομπ Νιούαρτ;
Τις είδαμε τόσες φορές που τις μάθαμε απέξω, διάολε.
Όταν χάλασε το βίντεο, παίζαμε τα σκετσάκια.
Σοβαρά;
-Ακόμα και ο Εντ; -Ναι.
Φυσικά, έπαιζε μόνο τον Μπομπ.
Φυσικά.
Ναι, δεν είχαμε πολλά να κάνουμε.
Εκείνες οι μέρες ήταν ατελείωτες.
Ναι.
Ξέρεις για ποιο πράγμα ανυπομονούσα;
Να τσακωθούμε σε εκείνο το παλιόπραμα.
Ναι, πάντα είχαμε τη φλόγα.
Ναι, την είχαμε.
Υπήρχε μια παλιά κατευθυντική κεραία ζώνης συχνοτήτων S.
Συνδέεται με το JSC.
Ξέρεις να λες γλυκόλογα σε ένα κορίτσι, έτσι;
Ναι. Όταν άρχισαν να λειτουργούν οι Επιχειρήσεις-Επικοινωνίες,
πέρασαν όλες τις επικοινωνίες της βάσης μέσα από τη νέα κεραία υψηλής απολαβής.
-Έχει μεγαλύτερο εύρος ζώνης, αλλά... -Ίσως η παλιά λειτουργεί ακόμα.
Μόνο με έναν τρόπο θα μάθουμε.
Πλήρης αποσυμπίεση.
Καλύπτω δεξιά.
Γουέμπστερ, αν δεις κίνηση, μίλα αμέσως στον ασύρματο.
Λόπεζ. Μαζί μου.
Πεδίο ελεύθερο.
Εντάξει, μείνε σε επιφυλακή.
Όταν στρίψουμε, σε καλύπτω.
Βάλε τα εκρηκτικά στην έξοδο των Επικοινωνιών.
Ελήφθη.
Να πάρει.
Έπρεπε να χάσω κι άλλα κιλά.
Τα πας τέλεια, Γκόρντο. Συνέχισε.
Κάτσε.
Νομίζω ότι τη βλέπω.
ΣΥΣΤΗΜΑ ΕΚΤΟΣ ΣΥΝΔΕΣΗΣ
Ναι, νομίζω ότι τη βρήκα.
Ναι.
Φίλε.
Εντάξει.
Μάλλον αυτό ήταν.
Γαμώτο.
Τι;
Τι τρέχει;
Να πάρει.
-Τρέις; -Ήρθε το βαρύ πυροβολικό.
Πάλι καλά.
Βλέπω τον Βανς.
Δεν βλέπω με ποιον είναι, αλλά...
Βανς! Γαμώτο, δεν με ακούν. Βανς!
Να πάρει ο διάολος. Κοίτα ποια είναι.
Η αγαπημένη της Αμερικής.
Λόπεζ.
Πρόσεχε την έξοδο. Μη γίνεις διάσημος.
Εντάξει, αρχηγέ.
Θεέ μου. Βανς.
Βανς!
Βανς! Έλα!
Ρώσος! Γύρνα...
Βανς; Βανς, απάντησέ μου.
Τον εξουδετέρωσαν. Θεέ μου!
Με χτύπησαν!
Πόσο άσχημα είναι;
Καλά είμαι, νομίζω. Όμως, η στολή μου χάνει αέρα.
Τον πυροβόλησε.
Απλώς τον πυροβόλησε.
-Δεν μπορούσα να κάνω κάτι. Απλώς... -Την πίεση.
Κάνε κουράγιο. Θα συμπιέσω τον χώρο ξανά.
ΑΝΤΙΔΡΑΣΤΗΡΑΣ ΤΖΕΪΜΣΤΑΟΥΝ ΔΙΑΚΟΠΗ ΨΥΚΤΙΚΗΣ ΑΝΤΛΙΑΣ
Διοικήτρια πτήσης.
-Πάλι η πίεση; -Όχι.
Είναι πολύ παράξενο.
Έκλεισε η κύρια ψυκτική αντλία του πυρηνικού αντιδραστήρα.
Ζήτησαν βοήθεια στον ασύρματο;
Όχι. Ο Ρόσι είπε ότι θα διακόψει την επικοινωνία
για μία με δύο ώρες, όσο θα έκαναν συντήρηση.
Ακύρωσε αναμονή και πάρε τον Ρόσι.
Ας βεβαιωθούμε πως δεν είναι ό,τι φαίνεται.
Τζέιμσταουν, εδώ Χιούστον.
Κλείσατε το κύριο κύκλωμα ψύξης του αντιδραστήρα;
Τζέιμσταουν;
Λαμβάνεις;
Γίνονται πολλά, Μάργκο. Τι θες;
Έχουμε πρόβλημα στην Τζέιμσταουν.
Έκλεισε το κύριο κύκλωμα ψύξης του αντιδραστήρα.
Τι λέει ο Αλ Ρόσι;
Η Τζέιμσταουν δεν απαντά.
Δεν απαντά;
Σιγή ασυρμάτου.
-Θεέ μου. -Λες να σχετίζεται με τον λιποτάκτη;
Ίσως είναι τακτική αντιπερισπασμού.
Ό,τι κι αν είναι,
υπάρχει εφεδρικό κύκλωμα που θα ψύξει τον αντιδραστήρα, οπότε...
-Ίσως δεν είναι τόσο απλό. -Τι εννοείς;
-Υπάρχει δεύτερος αντιδραστήρας. -Τι;
Αυτό ξεπερνά τη διαπίστευση ασφαλείας σου.
Το Πεντάγωνο, με κάλυψη το τελευταίο φορτίο του Σι Ντράγκον,
έστειλε έναν δεύτερο αντιδραστήρα στην Τζέιμσταουν, για...
Παραγωγή πλουτωνίου στρατιωτικής χρήσης.
Ο αντιδραστήρας είναι συνδεδεμένος με το ίδιο κύριο σύστημα ψύξης,
μα για λόγους εθνικής ασφάλειας,
χρειάστηκε να τον ανάψουμε προτού συνδεθεί με το εφεδρικό κύκλωμα.
Άρα δεν υπάρχει σύστημα εφεδρείας.
Θα έχουμε πυρηνική κατάρρευση.
Ξέχνα για ένα λεπτό
πόσο παράλογο είναι γενικώς να έχουμε πυρηνικά όπλα στη Σελήνη.
Όμως, το να το κρύψεις από τα άτομα
που έχουν αναλάβει την ασφάλεια της βάσης, της υπηρεσίας...
Μάργκο, ήταν άκρως απόρρητο πρόγραμμα του Πενταγώνου.
Είμαι η διευθύντρια του JSC, διάολε!
Ακόμα κι αν θέλαμε να σου το πούμε...
"Θέλαμε"; Το ήξερες;
-Όταν... -Μην κουράζεσαι, Έλεν.
Με συγχωρείτε, έχω να αποτρέψω μια πυρηνική κατάρρευση!
Μάργκο.
Χιούστον, εδώ... Χιούστον. Ακούτε;
Χιούστον, εδώ...
Με ακούτε;
Χιούστον, εδώ Τζέιμσταουν Ένα. Με ακούτε;
Εδώ Τζέιμσταουν. Με ακούτε;
Με ακούτε;
Παρακαλώ;
Χιούστον, με ακούτε;
Τρέισι.
Γεια.
Έχουμε κολλήσει εδώ από την αρχή
και κρατούν αποσυμπιεσμένη την περιοχή έξω από τη μονάδα.
Έχετε επικοινωνήσει με κανέναν;
Όχι. Έκλεισαν τις επικοινωνίες. Δεν έχουμε στολές.
Τι έγινε; Τι συμβαίνει;
Αποσυνδέθηκε ο υπολογιστής ελέγχου του πυρηνικού αντιδραστήρα.
Ο αντιδραστήρας υπερθερμαίνεται γρήγορα.
-Σε περίπου 45 λεπτά... -Θεέ μου.
θα προκληθεί πυρηνική κατάρρευση, σκοτώνοντας τους πάντες
και καθιστώντας τον Σάκλετον μη κατοικήσιμο για χίλια χρόνια.
Θεέ και Κύριε.
Εντάξει. Τι μπορούμε να κάνουμε;
Το εφεδρικό κύκλωμα ψύξης έχει δικό του υπολογιστή, που λειτουργεί.
Κανονικά, θα άλλαζε από τις Επιχειρήσεις-Επικοινωνίες.
Γαμώτο.
Το HAB SYS λέει ότι μπορείτε να συνδέσετε
τα βύσματα του εφεδρικού υπολογιστή στο κύριο κύκλωμα.
Να εκκινήσουμε τον αντιδραστήρα παρακάμπτοντας το κύκλωμα;
Περίπου.
Εντάξει. Τι περιμένουμε;
Τα βύσματα είναι έξω από τις Επιχειρήσεις.
Χωρίς στολές, δεν μπορείτε να τα φτάσετε.
Και τι θα κάνουμε;
Θα κάτσουμε εδώ μέχρι να ανατιναχθεί;
Πόσο απέχουν τα καλώδια από εδώ;
Περίπου 25 μέτρα.
Μπορώ να τα φτάσω.
-Τι; -Τι;
Μπορώ να καλύψω 25 μέτρα σε λιγότερο από 10 δευτερόλεπτα.
Ούτε κατά διάνοια.
-Άρχισα τζόκινγκ. -Όχι...
Τζόκινγκ; Μιλάμε για τρέξιμο πάνω στη Σελήνη χωρίς στολή.
Έχεις παλαβώσει;
Γκόρντο, εκτιμώ την...
Απλώς... Δεν γίνεται αυτό που λες.
Λοιπόν, θα μπορούσε να γίνει. Από τεχνικής πλευράς.
Θα είχε 15 δευτερόλεπτα ώσπου να λιποθυμήσει.
Αν μπορούσαμε να φτιάξουμε ένα είδος προστασίας από το κενό αέρος,
ίσως να το πετυχαίναμε.
Ξέρετε τι υπάρχει στο μαγειρείο.
Βοηθήστε με να φτιάξω κάτι που να μοιάζει με στολή.
Ξέρουμε ότι έγινε επίθεση στην Τζέιμσταουν
κι υπήρξαν πολλά θύματα.
Εγώ τους έβαλα στη βάση.
Τον Γκόρντο, την Τρέισι.
Η Έλενα Γουέμπστερ...
Είναι καλά;
Δεν έχουμε ακριβή εικόνα.
Γιατί επιτέθηκαν στην Τζέιμσταουν; Λόγω του αποκλεισμού;
Δεν είναι σαφές.
Ίσως θέλουν τον λιποτάκτη ή έχουν κάποιο ευρύτερο σχέδιο.
Έχει σημασία; Μυρίστηκαν αδυναμία.
Θα σφετεριστούν τη Σελήνη, όπως έκαναν με την Ανατολική Ευρώπη και τη ΝΑ Ασία.
Σας λέω, ο αποκλεισμός είναι μέρος αυτού.
Ακριβώς. Και παλεύουμε σε πολλά μέτωπα.
Είστε η τελευταία γραμμή άμυνάς μας.
-Εμφανίστηκε το Μπουράν; -Περιμένουμε να βγει
από την άλλη πλευρά της Σελήνης, αλλά δεν το έχουμε δει.
-Μας περιμένουν εκεί πίσω. -Έτσι φαίνεται.
Πρέπει να ελάττωσαν ταχύτητα. Μάλλον είναι σε ελλειπτική τροχιά.
Γιατί να κάνουν κάτι τέτοιο;
Θα απομονωθούμε. Δεν θα έχουμε επικοινωνία με το Χιούστον.
Κύριε, αν τους συναντήσουμε όσο είμαστε εκεί πίσω;
Η 'Έλεν μίλησε με τον Λευκό Οίκο.
Ισχύουν οι εντολές. Αν...
-Σας χάνουμε. -Απώλεια σήματος.
Δεκαπέντε δεύτερα μέχρι την άλλη πλευρά της Σελήνης.
Προστατεύστε το Σι Ντράγκον πάση θυσία.
-Μάλιστα. -Πλησιάζουμε σημείο απώλειας σήματος.
Ο Θεός μαζί σας.
ΑΟΥΤΠΟΣΤ ΕΣΤΙΑΤΟΡΙΟ
Όσο οι αστροναύτες και οι κοσμοναύτες του Απόλλων-Σογιούζ αναμένουν τη χειραψία,
οι εντάσεις μεταξύ των δύο χωρών στη Γη είναι οι πιο υψηλές εδώ και 20 χρόνια,
από την κρίση των πυραύλων της Κούβας.
Η διαμάχη, που σοβεί εδώ και καιρό, φαίνεται να μετατρέπεται
από αυτό που γνωρίζουμε ως Ψυχρό Πόλεμο
σε κάτι πολύ πιο επικίνδυνο.
Σε όλη τη χώρα, ο κόσμος ανησυχεί ολοένα και περισσότερο
για τα γεγονότα των τελευταίων ημερών.
Ο μουσικός κι ακτιβιστής Τζον Λένον προσέλκυσε χιλιάδες...
Γεια, Κελ.
στη συναυλία του για την ειρήνη, λέγοντας...
Γιατί είμαστε κλειστά;
Γιατί το μπαρ δεν είναι πια δικό μας.
Τι εννοείς;
Το πούλησα το πρωί. Μόλις υπέγραψα τα χαρτιά.
Σοβαρολογείς;
Ναι, όλα έγιναν πολύ γρήγορα. Όμως, το πούλησα.
Γιατί;
Δέχτηκα μια πολύ καλή προσφορά και...
Δεν ξέρω, μου φάνηκε η κατάλληλη στιγμή.
Γεια μας.
Θα μου λείψει.
Εμένα, όχι.
Λοιπόν, τι θα κάνεις τώρα;
Δεν ξέρω.
Δεν έχω ιδέα. Δεν έχω σκεφτεί τίποτα.
Και νιώθω τέλεια, διάολε.
Δεν μπορώ να σε φανταστώ στον καναπέ να τρως παγωτό και να βλέπεις τηλεόραση.
Λοιπόν, αυτό δεν πρόκειται να συμβεί.
Δεν ξέρω, έτσι;
Ίσως ταξιδέψω. Ίσως πάω στην Ινδία. Πάντα ήθελα να δω τους ελέφαντες.
Ή ίσως γυρίσω στο πανεπιστήμιο.
Μαμά!
Τι;
Για τι;
Ξέρεις, το μεταπτυχιακό στις επιχειρήσεις είναι χρήσιμο.
Και πού θα πήγαινες;
Σκεφτόμουν το Ουίλιαμ & Μαίρη.
Θα πάρετε διαζύγιο με τον μπαμπά;
Τι; Κέλι, αυτό δεν...
Σας είδα να τσακώνεστε στο δρομάκι. Το Ουίλιαμ & Μαίρη είναι στη Βιρτζίνια.
Μιλάς για τόσα σχέδια και κανένα δεν περιλαμβάνει τον μπαμπά.
Καλά. Λοιπόν, Κέλι, ο πατέρας σου γύρισε στο διάστημα. Προσπαθώ να βρω...
Τι είναι αυτό;
Μοιάζει με σειρήνα αεροπορικής επιδρομής. Θα είναι κάποια άσκηση.
Όλα θα πάνε καλά, εντάξει; Και εγώ δεν...
Ακολουθεί μήνυμα από το Σύστημα Έκτακτης Μετάδοσης.
Μετά τα γεγονότα στον Κόλπο του Μεξικού...
-Δεν μοιάζει με άσκηση. -Πάμε κάτω, εντάξει; Έλα.
Δεν είναι άσκηση.
Μετά τα γεγονότα στον Κόλπο του Μεξικού...
ΠΥΡΗΝΙΚΟ ΚΑΤΑΦΥΓΙΟ
Θα έχει 15 δευτερόλεπτα συνολικά
για να φτάσει σε αυτά τα βύσματα, να τα αλλάξει...
Να επανεκκινήσει τον υπολογιστή
και να γυρίσει στον αεροστεγή θάλαμο, προτού λιποθυμήσει.
Είναι ό,τι καλύτερο έχουμε, παιδιά.
Έχουμε επίπεδο ετοιμότητας 2.
Ο σοβιετικός στόλος κοντά στον Παναμά απειλεί τις νότιες ΗΠΑ.
Ο Νέλσον θεωρεί ότι στοχεύουν το Χιούστον δέκα πυρηνικοί πύραυλοι.
Θεέ μου. Όλα καταρρέουν, έτσι;
Εντάξει. Ακούστε με όλοι.
Οι πόρτες για τα καταφύγια είναι στο πίσω μέρος του κτιρίου 30.
Όποιος θέλει να πάει, ας φύγει τώρα.
Εντάξει, λοιπόν.
Κλείστε αυτό το πράγμα. Ας συνεχίσουμε.
Τζορτζ, Αλίσια, φτιάξτε μια λίστα με ό,τι περιέχει το μαγειρείο.
Σέτζι, βοήθησέ με να φτιάξουμε με αυτά μια στολή συμπίεσης.
-Πρέπει να προστατεύσουμε τον Γκόρντο. -Μάλιστα.
-Μάργκο, πρέπει... -Ξέρω.
Πρέπει να ακυρώσουμε το Απόλλων-Σογιούζ.
Μπιλ, κάλεσε το Απόλλων.
Πες τους να επιστρέψουν
και υπολόγισε την επανείσοδο στο επόμενο παράθυρο.
Μάλιστα, κυρία.
Λυπάμαι, Ντάνι. Θα σου δώσω τα πρωτόκολλα επανεισόδου σε λίγα λεπτά.
Ήταν όλο χάσιμο χρόνου και χρήματος.
Σογιούζ, εδώ Απόλλων. Λαμβάνεις;
Εδώ Απόλλων. Λαμβάνεις;
Στέπαν, η Ντάνι είμαι. Τα έμαθες;
Ναι, τα έμαθα.
Ξέρεις, ο άντρας μου, ο Κλέιτον, συνήθιζε να λέει
"Όταν οι άνθρωποι σου λένε ποιοι είναι, άκου".
Δεν καταλαβαίνω.
Αυτό που θέλω να πω είναι...
ότι βαρέθηκα να προσποιούμαι πως δεν το ακούω.
Βαρέθηκα να με χρησιμοποιούν.
Να μου λένε να χαμογελάω, να κάνω ησυχία, να κάνω υπομονή.
"Θα σας ενημερώσουμε την άλλη φορά".
Καταλαβαίνεις τι εννοώ.
Όχι, είμαι ευχαριστημένος με το σοβιετικό πρόγραμμα.
Έλα τώρα.
Ξέρω ότι ούτε σ' εσένα αρέσει αυτό.
Τουλάχιστον, η Λάικα έκανε την αποστολή της.
Ντανιέλ, τι εννοείς;
Τι θα μας κάνουν;
Είμαστε 160 χιλιόμετρα πάνω από τη Γη, αιωρούμαστε μέσα στα δυο κονσερβοκούτια.
Δεν θες απλώς να το κάνουμε;
Και τώρα ψάξε τις μάσκες οξυγόνου που καλύπτουν όλο το πρόσωπο.
Και πάρε όσο πιο πολλή μονωτική ταινία βρεις.
Για ποιον λόγο;
Θα τυλιχτείς με αυτήν.
Σοβαρά;
Καλύτερο από το αλουμινόχαρτο, που ήταν η πρώτη ιδέα.
Λοιπόν, θα τυλίξεις κάθε εκατοστό που βλέπεις από το δέρμα σου.
Κάθε εκατοστό. Ό,τι μείνει εκτεθειμένο
θα σκάσει μόλις πατήσεις στην επιφάνεια.
Επίσης, η θερμοκρασία είναι σχεδόν 90 βαθμοί Κελσίου,
οπότε θα λιώσει η μονωτική ταινία.
Άρα, ξέρεις, κάνε γρήγορα.
Ναι. Κατάλαβα.
Και να θυμάσαι. Πρέπει να βγάλεις όλον τον αέρα από τους πνεύμονές σου,
αλλιώς θα εκραγούν.
Θα έχεις μόνο 15 δευτερόλεπτα προτού λιποθυμήσεις.
Γκόρντο;
Αν θες να αλλάξεις γνώμη, όλοι θα καταλάβουν.
Όχι. Καλά είμαι.
-Γιατί όταν βγεις εκεί έξω... -Ναι. Ευχαριστώ, Μολ.
Δεν ξέρω αν έχουμε αρκετές.
-Φτάνουν. -Όχι και για τους δυο μας.
-Τρέις, δεν... -Και βέβαια, Γκόρντο.
Παραείναι σημαντικό. Αν δεν τα καταφέρεις, θα πεθάνουν όλοι εδώ πάνω.
Αμερικανοί, Ρώσοι, όλοι μας.
Κοίτα, ίσως αν είχες μόνο να αλλάξεις καλώδια, να προλάβαινες,
αλλά δεν θα μπορέσεις να φτάσεις και τον διακόπτη.
Είναι αυτοκτονία και το ξέρεις.
Όμως, αν πάμε και οι δύο, είναι πιθανό να γυρίσουμε.
Αν δεν γυρίσουμε... Ο Ντάνι, ο Τζίμι.
Μη με βάλεις να τους πω ότι ο μπαμπάς δεν χρειαζόταν να πεθάνει.
Τρέις.
Τέλος η συζήτηση.
Μπορούμε να το κάνουμε. Μαζί.
Πάμε.
Πηγές του Λευκού Οίκου
αναφέρουν ότι ο πρόεδρος επιβιβάστηκε στο προεδρικό αεροπλάνο
και πετάει πάνω από τις ΗΠΑ.
Οι αρχές πολιτικής άμυνας συμβούλευσαν τον κόσμο να παραμείνει σε καταφύγια
ή σε ασφαλή μέρη μέχρι να υπάρξει...
Πρέπει να σου πω κάτι.
Αλλά δεν πρέπει να θυμώσεις.
Εντάξει.
Πήγα να δω τον βιολογικό μου πατέρα.
Τι;
Πότε;
Δεν ήξερα καν ότι μπορούσες. Πώς; Δεν...
Έχει εστιατόριο στο Άρλινγκτον.
Έγραψα στο ορφανοτροφείο στο Βιετνάμ και έμαθα ότι μετανάστευσε εδώ.
Έχω εκπλαγεί.
Ποτέ δεν μου είπες ότι ήθελες να τον γνωρίσεις. Θα είχα...
Λυπάμαι που δεν σας το είπα.
Δεν ήξερα πώς ή, έστω, αν μπορούσα.
Ειδικά στον μπαμπά.
Ναι.
Και δεν ήθελα να νομίζετε ότι...
Όχι. Δεν πειράζει.
Η περιέργεια είναι απολύτως φυσιολογική.
Πες μου.
Πώς ήταν;
Ούτε καν του μίλησα.
Δεν μπόρεσα. Απλώς στεκόμουν εκεί, περιμένοντας...
κάτι.
Δεν ξέρω καν τι, να νιώσω μια επαφή.
Αλλά...
ήμουν απλώς μια ακόμα πελάτισσα.
Και έχει τη ζωή του, την οικογένειά του.
Όπως κι εγώ.
Ναι.
-Παράξενο. -...στο σκάφος.
Έχουμε μετάδοση από το Χιούστον.
-Επαναλαμβάνω. -Δεν είναι το Χιούστον.
Παραβιάζετε τη Διαστημική Συνθήκη.
Αν το Σι Ντράγκον δεν επιστρέψει αμέσως στη Γη,
θα αναγκαστούμε να ανοίξουμε πυρ στο σκάφος σας.
Πού είναι;
Το ραντάρ δείχνει ευθεία ψηλά, 3.000 χιλιόμετρα μακριά.
Μας πλησιάζουν γρήγορα.
Πότε θα είναι το Σι Ντράγκον εντός εμβέλειας πυραύλου;
Σε μόλις πέντε λεπτά.
Κύριε Πισκότι, άνοιξε τις θύρες φορτίου οπλισμού.
ΘΥΡΑ ΕΞΩΤΕΡΙΚΗΣ ΔΕΞΑΜΕΝΗΣ ΑΝΟΙΓΜΑ - ΑΠΟΔΕΣΜΕΥΣΗ
Απόλλων, Χιούστον.
Η πρόνευση θα είναι μείον 49,3 μοίρες.
Η καύση απομάκρυνσης από την τροχιά ξεκινά σε πέντε λεπτά.
Αρνητικό, Χιούστον.
Επανάλαβε. Δεν άκουσα.
Με άκουσες.
Θα προχωρήσουμε με τον ελιγμό πρόσδεσης.
Απόλλων, έλαβες εντολή για εκκίνηση εισόδου στην ατμόσφαιρα σε πέντε λεπτά.
Και σου λέω ότι δεν πρόκειται να συμβεί.
-Διοικήτρια; -Τι συμβαίνει;
Κυβερνήτρια Πουλ,
έλαβες εντολή να ξεκινήσεις τη διαδικασία επανεισόδου.
Κι επιλέγω να την αγνοήσω.
Λοιπόν, θα πρότεινα να ξεκινήσετε τις διαδικασίες πρόσδεσης εκεί κάτω
αν δεν θέλετε να συγκρουστούμε σε απευθείας μετάδοση στην τηλεόραση.
Δεν γνωρίζει όλα όσα συμβαίνουν. Ίσως αν της πούμε...
Σκασίλα μου αν ξέρει. Έλαβε εντολή.
Αυτά γίνονται όταν οι αστροναύτες τη γλιτώνουν όταν παρακούν εντολές.
Πες της να προχωρήσει.
Τι;
Νόμιζα ότι ο πρόεδρος ακύρωσε την πρόσδεση.
Την ακύρωσε, αλλά τον εκπροσωπώ εδώ μέσα.
Ας γίνει και κάτι καλό αυτήν τη σκατομέρα.
Εντάξει. Πες τους να ξεκινήσουν την πρόσδεση.
Μάλιστα, κυρία.
-Συμβαίνει στ' αλήθεια; -Θα συμβεί.
Έλα.
Σοβαρά; Θες... να τους το πω εγώ;
Απόλλων, εδώ Χιούστον.
Προχωράμε στην πρόσδεση.
Πάρτε τον από δω! Περνάμε!
Δείχνεις απίστευτα γελοίος.
Για κοιτάξου στον καθρέφτη.
Πλάκα κάνεις; Φυσάω με τη στολή.
Σ' αγαπάω, Τρέις.
Ναι, κι εγώ σ' αγαπάω, Γκόρντο.
ΑΠΟΣΥΜΠΙΕΣΗ
Άνοιξε ο αεροστεγής θάλαμος.
Έχουν 15 δευτερόλεπτα.
ΚΥΡΙΟ ΚΥΚΛΩΜΑ ΨΥΞΗΣ ΒΛΑΒΗ ΑΝΤΛΙΑΣ
ΚΑΤΑΣΤΑΣΗ ΣΥΣΤΗΜΑΤΟΣ ΨΥΞΗ ΑΝΤΙΔΡΑΣΤΗΡΑ
Θα πρέπει να έχουν φτάσει.
ΘΕΡΜΟΚΡΑΣΙΑ ΚΡΙΣΙΜΗ
Ο αντιδραστήρας σταθεροποιείται.
Αργούν πολύ.
Γεια σου, Απόλλων.
Χαίρομαι που σε ξαναβλέπω, φίλη μου.
Η χαρά είναι δική μου.
Ο αντιδραστήρας σταθεροποιήθηκε.
Ο αεροστεγής θάλαμος συμπιέστηκε.
Επέστρεψαν.
ΕΚΤΑΚΤΗ ΕΙΔΗΣΗ
Ο πρόεδρος θέλει τον Έκτο Στόλο έτοιμο αν οι Σοβιετικοί χτυπήσουν, εντάξει;
Κύριε πρόεδρε, ίσως χρειαστεί να κάνουμε κάτι δραστικό.
Ναι.
Κύριε πρόεδρε, κοιτάξτε στην τηλεόραση.
-Ορίστε. -Ευχαριστώ.
Έλεν Ουίλσον.
Τηλεφωνώ από τον Λευκό Οίκο. Περιμένετε τον πρόεδρο.
Έλεν.
Κύριε πρόεδρε.
Το θέμα με το Απόλλων-Σογιούζ...
Κύριε, ξέρω ότι είπαμε να το ακυρώσουμε, αλλά θεώρησα...
Ήταν υπέροχο. Το ίδιο λέει και η Νάνσι.
Τέσσερις πατριώτες από διαφορετικές χώρες που συναντιούνται.
Λοιπόν, ήταν εμψυχωτικό.
-Το χρειαζόμαστε περισσότερο από ποτέ. -Ναι, πράγματι.
Ίσως να υπάρχει κάποια διέξοδος, αν έχουμε αρκετό χρόνο.
Τι νέα έχουμε από το Παθφάιντερ και το Μπουράν;
Είναι ακόμα εκτός εύρους επικοινωνίας.
Έχετε δύο λεπτά για να συμμορφωθείτε με τον αποκλεισμό.
Οι ΗΠΑ δεν αναγνωρίζουν τον αποκλεισμό σας.
Αν προβείτε σε επιθετική ενέργεια, θα απαντήσουμε αναλόγως.
Το στίγμα του Μπουράν στο ραντάρ δεν δείχνει κλείδωμα πυραύλου.
-Ίσως μπλοφάρουν. -Όχι, περιμένουν την κατάλληλη στιγμή.
Ενεργοποίησε το σύστημα κλειδώματος ραντάρ.
Εντόπισα στόχο.
Επιβεβαίωση. Απόσταση στόχου 180 χιλιόμετρα,
σχετική ταχύτητα δύο μέτρα ανά δευτερόλεπτο.
Εντός παραμέτρων στόχευσης.
Όταν ενεργοποιήσουν τη στόχευση πυραύλου,
ίσως ρίξουν στο Σι Ντράγκον σε δευτερόλεπτα. Πρέπει να 'μαστε έτοιμοι.
Κλειδώστε όπλα στον στόχο.
-Κλειδώστε όπλα στον στόχο. -Ναύαρχε...
Εντ, δεν μπορεί να είναι ο μόνος τρόπος.
-Μπορούμε... -Τι μπορούμε;
Να τους πούμε ευγενικά να μας αφήσουν ήσυχους;
Άκουσες τον στρατηγό.
Επιτέθηκαν στην Τζέιμσταουν.
Σκότωσαν Αμερικανούς. Έχουμε εντολές να...
Ναι, αλλά εσύ είσαι ο κυβερνήτης του σκάφους.
Η τελική απόφαση είναι δική σου.
Εντ, σε είδα να καταθέτεις για το Απόλλων 10.
Στάθηκες μπροστά σε όλους και είπες ότι ήταν δική σου απόφαση.
Σωστά, και δεν σκοπεύω να χάσω τη Σελήνη για δεύτερη φορά.
Αυτοί καταλαβαίνουν μόνο από δύναμη.
Το είδα στην Κορέα.
Αν δεν αντιδρούσαμε, ο εχθρός θα έφτανε στον Νότιο Ειρηνικό.
-Εντ, εδώ δεν είναι η Κορέα! -Δεν είναι, διάολε!
Είναι πολύ πιο σημαντικό. Κλείδωσε τα όπλα στον στόχο!
Κάλυψε τη θέση μου.
Κάνε στην άκρη.
Απαλλάσσεσαι από τα καθήκοντά σου.
Είναι διαταγή.
Κλείδωμα συστήματος.
Φύγετε από την κονσόλα, κύριε.
Σάλι, τι διάολο κάνεις;
Είπα, φύγε από την κονσόλα.
-Κατέβασε το όπλο, Σαλ. -Δεν κάνω πλάκα, Εντ.
Επιτέθηκαν στην Τζέιμσταουν.
Έχουν αίμα Αμερικανών στα χέρια τους. Το Σι Ντράγκον...
Είναι μη επανδρωμένο! Ό,τι κι αν κουβαλά, δεν αξίζει όσο η ανθρώπινη ζωή.
Αν ρίξουμε, θα σκοτώσουμε το πλήρωμα, θα αρχίσει πόλεμος με εκατομμύρια θύματα.
-Δεν το αποφασίζεις εσύ. -Κατέβασε το όπλο.
Κάνε πίσω, Εντ. Το εννοώ.
Θα μου ρίξεις, Σαλ;
Θα κάνω ό,τι χρειαστεί.
Ρίξε μου, λοιπόν.
Δεν έχεις ξαναρίξει, έτσι, Σαλ;
Θεέ μου! Ξέρετε ότι το σκάφος είναι υπό συμπίεση;
Δεν θα ρίξει σε κανέναν. Έτσι;
Αρκετά.
Αρκετά! Αυτό είναι τρελό.
Είστε σίγουροι ότι έχετε δίκιο και ίσως να έχετε.
Δεν γίνεται να ρίξουν στο Σι Ντράγκον ή να ρίξουμε στο Μπουράν.
Ίσως να μην είναι άσπρο ή μαύρο. Σωστά;
Ίσως υπάρχει άλλος τρόπος.
ΚΛΕΙΔΩΜΑ ΕΧΘΡΙΚΟΥ ΡΑΝΤΑΡ
Κλείδωσαν πύραυλο στο Σι Ντράγκον.
Εντ, σταμάτα.
Μη. Εντ, σε παρακαλώ.
Εντ, σταμάτα.
ΕΛΕΓΧΟΣ ΘΕΣΗΣ
Θα κάνω αυτό που πρέπει, Σαλ. Κάνε κι εσύ αυτό που πρέπει.
Σε παρακαλώ, Εντ.
Κάτσε. Κάτσε, δεν είναι σωστό.
Ναι, είναι.
Παθφάιντερ, εδώ Χιούστον. Με ακούς;
Παθφάιντερ, εδώ Χιούστον.
Χιούστον, εδώ Παθφάιντερ. Χαίρομαι που σε ακούω.
Χιούστον, δεν ξέρω πώς να το πω, αλλά...
Εντ, εδώ Έλεν. Πες μας. Υπήρξε εμπλοκή με το Μπουράν;
Το καταρρίψατε;
Όχι.
Πάλι καλά.
Επανάλαβε.
ΕΚΤΑΚΤΗ ΕΙΔΗΣΗ
Κυρίες και κύριοι, έχουμε έκτακτη είδηση.
Μόλις ενημερωθήκαμε
ότι ο πρόεδρος Ρίγκαν κατευθύνθηκε στη Μόσχα με το αεροπλάνο
κάνοντας έκκληση της τελευταίας στιγμής στον πρωθυπουργό Αντρόποφ.
-Οι δύο ηγέτες θα διαπραγματευτούν... -Μη ρίξετε!
-Διαταγή για απόσυρση! -...αμοιβαία απόσυρση δυνάμεων
τόσο εδώ όσο και στο διάστημα, για να λήξει το αδιέξοδο.
Πηγές στον Λευκό Οίκο αναφέρουν ότι ο πρόεδρος Ρίγκαν,
όπως κι εκατομμύρια σε όλον τον κόσμο,
συγκινήθηκε από τις εικόνες της αποστολής Απόλλων-Σογιούζ
και τον ενέπνευσαν να τείνει τη δική του χείρα ειρήνης.
Η αναπάντεχη προθυμία του Αντρόποφ να διαπραγματευτεί
ίσως συνδέεται με την έκρηξη του πυραύλου Σι Ντράγκον 17 της NASA,
που οφείλεται σε προβληματικό κύκλωμα.
Η NASA δεν έχει σχολιάσει το περιστατικό.
Το Σι Ντράγκον είχε άριστο ιστορικό ασφαλείας έως τώρα,
αλλά η παραγωγή του πυραύλου σταμάτησε στο εργοστάσιο του Χάντσβιλ,
μέχρι να διερευνηθεί.
ΗΠΑ
Η χώρα ανοίγει σήμερα την καρδιά της
ευγνωμονώντας για τη θυσία τους,
το θάρρος και την ευγενή τους υπηρεσία.
ΓΚΟΡΝΤΟΝ ΣΤΙΒΕΝΣ ΜΕΤΑΛΛΙΟ ΤΙΜΗΣ
ΤΡΕΪΣΙ ΣΤΙΒΕΝΣ ΜΕΤΑΛΛΙΟ ΤΙΜΗΣ
Στις 3 Απριλίου 1972
μεταγωγικό C-5A Galaxy με 243 επιβάτες, μωρά, παιδιά, εθελοντές και πλήρωμα
απογειώθηκε από τη Σαϊγκόν κατά την Επιχείρηση Διάσωσης Μωρών.
Ένα λεπτό και 23 δευτερόλεπτα αργότερα, το αεροπλάνο συνετρίβη σε ένα χωράφι.
Σώθηκαν 47 παιδιά. Ένα από αυτά ήμουν εγώ.
Υπάρχουν στιγμές που καθορίζουν τη ζωή σου,
στιγμές τις οποίες δεν ελέγχεις.
Αν ο πιλότος είχε στρίψει αριστερά αντί για δεξιά,
αν οι Νότιοι είχαν κερδίσει στο Βιετνάμ,
αν οι Ρώσοι δεν είχαν φτάσει πρώτοι στη Σελήνη...
Είσαι καλά;
Ναι.
Πάντα πίστευα ότι όλα συμβαίνουν για κάποιον λόγο.
Καλό και κακό, υπάρχει ένα σχέδιο, ένας σκοπός.
Τελευταία, άρχισα να αναρωτιέμαι αν απλώς το λέμε για να νιώσουμε καλύτερα.
Ίσως να περιπλανιόμαστε από στιγμή σε στιγμή
προσπαθώντας να κάνουμε το σωστό.
Να δώσουμε νόημα στη ζωή μας.
Οπότε, ποια είμαι;
Είμαι η Χαν Νγκουέν, γεννημένη στη Σαϊγκόν και κόρη των Λε και Μπιν Νγκουέν.
Και είμαι η Κέλι Ανν Μπάλντουιν, μεγαλωμένη στο Χιούστον,
κόρη των Κάρεν και Εντ Μπάλντουιν.
Παιδί του διαστημικού προγράμματος.
Αυτό το ταξίδι είναι γραφτό να κάνω;
Να κάνω αίτηση στη Ναυτική Ακαδημία, ακολουθώντας τα βήματα του πατέρα μου;
Δεν ξέρω.
Ξέρω μόνο πως, όσο πιο πολύ κοιτάμε πίσω, στο τι μπορούσε να είχε συμβεί,
τόσο λιγότερο ζούμε το σήμερα.
Και όσο για το μέλλον...
ο Τζον Λένον το έθεσε καλύτερα.
"Όλα θα πάνε καλά στο τέλος.
Κι αν δεν πάνε καλά, δεν είναι το τέλος".
Παρακαλώ;
Ναι; Μάργκο;
Σεργκέι;
Σε πήρα για να υποβάλλω τα σέβη μου.
Ήθελα να έρθω σήμερα, αλλά δεν μπόρεσα να πάρω άδεια.
Είμαι βέβαιη ότι θα ήταν πολύπλοκο.
Ήταν ήρωες για την Αμερική, τη Σοβιετική Ένωση
και ολόκληρο τον κόσμο.
Ναι, ήταν.
Μάργκο, ήθελα να σε ρωτήσω.
Θα είσαι στο συνέδριο ICSE στο Ηνωμένο Βασίλειο το καλοκαίρι;
Δεν είμαι σίγουρη. Γιατί;
Λοιπόν, εγώ θα πάω. Οπότε, αν έρθεις,
θα μπορούσαμε να πάμε για ένα ποτό;
-Μάργκο; -Ναι.
Θα πρέπει να το δω.
Αν θα πάω, εννοώ.
Θα έχουμε πολλά στο Χιούστον εκείνη την περίοδο και...
Ναι. Ναι, φυσικά, καταλαβαίνω.
Αλλά θα δω τι μπορώ να κάνω.
Εντάξει.
Θα τα πούμε σύντομα, Σεργκέι.
Αντίο, Μάργκο.
Ωραία.
Πολύ ωραία.
Σας λέω, δεν θα έρθει.
Δεν έχει σημασία.
Ήδη άνοιξε την πόρτα με το Μπουράν.
Μέχρι να καταλάβει ότι δουλεύει για μας,
θα είναι πολύ αργά.
ΤΖΟΝ ΦΙΤΖΕΡΑΛΝΤ ΚΕΝΕΝΤΙ 1917 - 1963
ΣΤΗ ΜΝΗΜΗ ΤΟΥ ΑΛΑΝ ΝΤΕΚΕΡ 1961-2020
Υποτιτλισμός: Γκέλη Τόγια